En middelsstor (ca. 15-25 millimeter), kraftig, blankt rødbrun hornbille. Kroppsformen er kort og bred, parallellsidig, uten påfallende hår. Hannen har et krumt horn i pannen, forkanten av thorax er kraftig uthulet, uthulingen dekker mesteparten av pronotums overside og har et horn på hver side. Hunnen mangler hornet i pannen og uthulingen på pronotum, som er jevnt rundet.